section_heading: Prigradske linije
paragraph_text: Prigradske linije koje prometuju izvan administrativnih granica Grada Zagreba (odnosno na području Zagrebačke županije), prometuju u zonama 1. do 2. Većina tih linija započinje na tramvajskim terminalima u prvoj zoni (Zagreb), povezujući grad s okolnim gradovima i naseljima, a neke od tih linija započinju na terminalima u Zaprešiću i Velikoj Gorici. Najduža autobusna linija duga je 32,5 km u jednom smjeru (linija 311 Zagreb (Gl. kolodvor) – Cerovski vrh); druge su prigradske linije u prosjeku duge 20-ak km u jednom smjeru.